หูอักเสบขี้หูอุดคันทำไงดีครับกี่วันถึงจะหายครับแล้วต้องป้องกันยังไงครับขอบครับ
สวัสดีค่ะ การวินิจฉัยที่เป็นไปได้ ในที่นี้ไม่แน่ใจว่าหูอักเสบที่บริเวณใดนะคะ-หูชั้นนอกอักเสบ แต่มักเห็นแผลชัดเจนบริเวณด้านนอก หรือในรูหูตื้นๆ-หูชั้นกลางอักเสบ อาการมักมาด้วยปวดหู มีน้ำหนองไหลจากหู มีไข้-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆการมีขี้หูอุดตันอาจทำให้มีอาการระคายเคืองหูร่วมด้วยได้การรักษาหูอักเสบ ต้องขึ้นกับว่าอักเสบที่ชั้นนอกหรือชั้นกลางของหูค่ะ ถ้าเป็นชั้นนอกมักเป็นยาหยอดหูฆ่าเชื้อ ถ้าเป็นชั้นในร่วมกับมีเยื่อแก้วหูอักเสบร่วมด้วยอาจต้องได้เป็นยารับประทาน ร่วมกับการหยอดน้ำยาละลายขี้หูให้ไหลออกมาได้ง่ายขึ้น การรักษาขึ้นกับโรคที่เป็นถ้าเป็นการอักเสบติดเชื้อเฉียบพลันมักใช้เวลาในการรักษาประมาณ 1-2 อาทิตย์ค่ะหากยังอักเสบเรื้อรังไม่หาย อาจต้องพบแพทย์หู คอ จมูกเพื่อตรวจเพิ่มเติม หากมีหนอง แพทย์อาจพิจารณาทำการระบายหนองค่ะไม่ไปแคะหู หลีกเลี่ยงการลงว่ายน้ำ ไม่เอาน้ำฉีดเข้าไปในหูโดยตรง หลีกเลี่ยงการขึ้นที่สูง การดำน้ำ และใช้ยาตามแพทย์สั่งค่ะ